ИНФОРМАЦИЯ ЗА ФУНКЦИОНИРАНЕ НА УЧИЛИЩАТА И УЧИЛИЩНИТЕ ЗАВЕДЕНИЯ към 29. 1. 2021 г.

(информацията е взета от уебсайта на Министерството на образованието, младежта и спорта, промените се обявяват от Министерството на образованието, младежта и спорта чрез обществените медии и на уебсайта www.msmt.cz)

***Кризисни мерки за областта на образование:***

• За защитно средство за дихателните пътища (нос, уста) се счита не само маската за многократна употреба, но и еднократна хирургическа маска, кърпа, шал или други средства, които предотвратяват разпространението на капчици - наричани по-долу „маска“.

• В случай, че директорът на училището научи за появата на covid-19 при училищен служител или ученик, ще се свърже със служителя на Областната хигиенна инспекция.

**Детски градини**

• Работят в съответствие с хигиенните правила за работа.

• Децата и педагогическият персонал не са задължени да носят маски.

• Влизането на трети лица в училищните помещения е възможно само с маска и в случай на необходимост.

**Основни училища**

* 1. • **Присъствено обучение** има в подготвителните класове, 1 и 2 класове и в т. нар. малки училища (училища с малък брой класове).
	2. • Учениците и служителите на училището трябва да носят маски през целия си престой в училището.
	3. • Присъственото обучение се провежда в еднородни групи *(колективи на класове не се сливат или смесват по друг начин).* Пристигането, напускането и движението на учениците в училище е организирано по такъв начин, че да няма контакт между ученици от различни класове.
	4. • Позволено е да функционира училищната занималня или училищен клуб за редовни ученици.
	5. • Пеенето и спортните дейности по време на обучение са забранени.

**• За останалите ученици е задължително дистанционното обучение.**

• Единният **приемен изпит** по чешки език и литература и по математика не е задължителен тази година при четиригодишните специалности. Ако директорът на училището реши, че няма да има единни приемни изпити, трябва да се проведе училищната процедура за прием. Винаги е необходимо да се следи уебсайтът на училището.

• Като новост с подготовката за приемния изпит (за 5-ти, 7-ми и 9-ти клас) ще помогне [приложение на Чешки училищен инспекторат (aplikace ČŠI)](https://www.msmt.cz/aplikace-csi-pomuze-pri-priprave-na-prijimaci-a-maturitni) .

**Хранене в училище**

**• Училищните столове работят, но само за учениците в присъствено обучение.** Другите ученици могат да вземат храната си през гишето.

* 1. • По време на задължителното дистанционно обучение учениците имат право на субсидиран обяд.

Учениците и служителите на училището трябва да носят маска в училищния стол, с изключение на времето за консумация на храната.

**Средни училища**

**Обучението в средните училища и консерваториите се провежда дистанционно.**

• Възможно е полагане на приемни изпити, завършителни изпити, зрелостни изпити, абсолуториуми и международно признати изпити. Правилата се уреждат от разпоредби за съответните изпити и настоящите кризисни мерки.

• Тази година **зрелостните изпити** ще бъдат без свободни съчинения и времето за дидактически тестове по езици и математика ще бъде удължено. Устните изпити остават задължителни за всички. В профилираната според училището част на зрелостния изпит директорите имат право да коригират формата му според ситуацията в дадено училище. Затова е необходимо винаги да се следи уебсайтът на училището. Актуална информация за цялостните кризисни мерки е достъпна на уебсайта на Министерството на образованието, младежта и спорта (MŠMT).

• Като новост с подготовката за зрелостния изпит ще помогне [приложение на Чешки училищен инспекторат (aplikace ČŠI)](https://www.msmt.cz/aplikace-csi-pomuze-pri-priprave-na-prijimaci-a-maturitni) .

Изготвено в Национален педагогически институт на Чешката република, 29. 1. 2021 г.